laion/Wikipedia-Exotic huggingface dataset:
כיף אגרוף

כיף אגרוף (באנגלית: fist bump) היא מחווה גופנית הדומה במשמעותה ללחיצת יד או לכיף. כיף אגרוף יכול לשמש אנשים לברך זה את זה בעת פגישתם או פרידתם, לשמש כאות הסכמה בין שניים, למתן כבוד או למחוות חברות. לפי מריאם-וובסטר, 'כיף אגרוף' הוא כשאדם מצמיד את אגרופו לזה של אדם אחר. המחווה מתבצעת כאשר שני משתתפים יוצרים כל אחד אגרוף סגור ביד אחת ולאחר מכן מצמידים קלות את החלק הקדמי של אגרופיהם זה לזה. שלא כמו לחיצת היד הרגילה, שבדרך כלל מבוצעת רק עם יד ימין של כל משתתף, כיף אגרוף ניתן לבצע גם כשהמשתתפים משתמשים בשתי הידיים. ההיסטוריונים חלוקים בנוגע ליוצר המחווה. ישנם המייחסים זאת למתאגרפים, שנוגעים בכפפתו של היריב במקום לחיצת יד, ישנם המייחסים זאת לשחקן הבייסבול סטן מוסיאל, שהשתמש במחווה בשנות החמישים ובשנות השישים במקום לחיצת יד מפני שפחד ממחלות, יש המייחסים זאת לסדרת הטלוויזיה "Super Friends" (אנ') או לכדורסלן פרד קרטר משנות השבעים, וישנם הטוענים שהשימוש במחווה החל בארצות הברית במלחמת וייטנאם כדי להחליף את מחוות האגרוף המונף שנאסרה לשימוש על ידי הרשויות. במשך השנים נכנסה המחווה לשימוש תדיר בקרב ספורטאים רבים. בעת מגפת שפעת החזירים ב-2009, דיקן הפקולטה לרפואה באוניברסיטת קלגרי, טום פיסבי, טען כי החלפת לחיצת יד ב'כיף אגרוף' תסייע במניעת הפצת המחלה, מפני שהיא היגיינית יותר. בעת מגפת הקורונה ב-2019 הפכה המחווה לנחלת הכלל בצורה נרחבת יותר. מדיה וקבצים בנושא כיף אגרוף בוויקישיתוף יניב שימקוביץ, ד"ר דנה פלורנטין, לחיצת יד? השתגעתם? תנו כִּיף אגרוף, אתר כללית | שירותי בריאות כללית, ‏04.08.2014 Definition of FIST BUMP, www.merriam-webster.com (באנגלית) Stephey, M. J. (2008-06-05). "Breaking News, Analysis, Politics, Blogs, News Photos, Video, Tech Reviews". Time (באנגלית אמריקאית). ISSN 0040-781X. נבדק ב-2022-08-28. Kennedy, Pagan (2012-10-26). "Who Made That Fist Bump?". The New York Times (באנגלית אמריקאית). ISSN 0362-4331. נבדק ב-2022-08-28. September 22, 2014 | LaMont Hamilton | Comments, Five on the Black Hand Side: Origins and Evolutions of the Dap, Smithsonian Center for Folklife and Cultural Heritage (באנגלית אמריקאית) אנדריי לאו, Fist bump can pound out flu transmission, ‏21 באוקטובר 2009 Twitter, Instagram, Email, Facebook, Fist bumps, high-fives spread fewer germs than handshakes, study says, Los Angeles Times, ‏2014-07-28 (באנגלית אמריקאית) Eileen Abbott, Handshakes are declining thanks to coronavirus. Here’s what’s replacing them., The Hill, ‏2020-03-12 (באנגלית אמריקאית) Martin Zips, Begrüßung und Corona: Faust an der falschen Stelle, Süddeutsche.de (בגרמנית)
בעיית שלושת הגופים (פירושונים)

האם התכוונתם ל... בעיית שלושת הגופים – בעיה במכניקה בעיית שלושת הגופים (ספר) – ספר מדע בדיוני מאת הסופר הסיני ליו צשין בעיית שלושת הגופים (סדרת טלוויזיה) – סדרת טלוויזיה מסוגת מדע בדיוני המבוססת על הרומן באותו שם מאת ליו צשין
נמס ממך (שיר)

נמס ממך הוא סינגל שהוקלט על ידי הזמר הישראלי עומר אדם. הוא יצא לאור ב-3 במאי 2010 על ידי חברת התקליטים פליי רקורדס, כסינגל מוביל מתוך האלבום נמס ממך. השיר נכתב והולחן על ידי דורון מדלי ויוני רועה והופק על ידי תמיר צור. הוא הוצג כמועמד לכניסה למצעד הפזמונים השבועי של רשת ג' ב-27 במאי 2010. בשבוע לאחר מכן לא הצליח להיכנס למצעד. במצעד הפזמונים העברי השנתי ב-2010 דורג במקום ה-17, אף על פי שלא נכנס למצעד השבועי של אותה התחנה. ל"נמס ממך" לא הופק וידאו קליפ רשמי, אולם ב-27 בינואר 2013 פורסם אודיו שלו בערוץ היוטיוב הרשמי של אדם. נכון לאוגוסט 2022 צבר הסרטון למעלה מ-2.8 מיליון צפיות. בשנת 2014 השיר בוצע על ידי איזי, האולטראס, נאור אורמיה וענבל ביבי כחלק מפרויקט הסופרגרופ. המצעד השבועי של רשת ג' מתאריך 27 במאי 2010, פזמונט המצעד השבועי של רשת ג' מתאריך 3 ביוני 2010, פזמונט מצעד השנתי תש"ע (2010), פזמונט עומר אדם - נמס ממך, יוטיוב אסף נבו, ‏איזי, האולטראס, נאור אורמיה וענבל ביבי מתחברים ל"סופרגרופ", באתר ‏מאקו‏, 27 במאי 2014
מוטי אמישה

מוטי אמישה (נולד ב-1964) הוא כדורסלן עבר ישראלי ששיחק במרבית הקרירה בהפועל חיפה. אמישה גדל בחיפה כבן למשפחת כדורסלנים כשגם אחיו קורן וליאור היו שחקני כדורסל מקצוענים. בניגוד לאחיו ששיחקו במכבי חיפה, אמישה הצטרף למחלקת הכדורסל של הפועל חיפה, במדיה העפיל פעמים לגמר הליגה לנוער, בעונת 1981/82 אז הפסידה הקבוצה למכבי רמת גן, אז קלע 18 נק', ועונה לאחר מכן כאשר זכתה הקבוצה באליפות לאחר ניצחון על הפועל ירושלים אז סיים כקלע המוביל עם 28 נק'. באותה השנה זומן אמישה לנבחרת ישראל עד גיל 16 לאליפות אירופה שהתקיימה ביוון, במשחק השיא שלו הוביל את הנבחרת לניצחון חריג על נבחרת יוגוסלביה כאשר קלע 37 נק' והיה לקלע השני במשחק לאחר דראז'ן פטרוביץ' היוגוסלבי שקלע 42 נק'. את הופעת הבכורה בקבוצה הבוגרת של חיפה עשה בעונת 1980/1981 בהפסד להפועל רמת גן בה לא קלע נק', את נק' הבכורה (4) קלע בעונת 1981/1982 בהפסד לבית"ר תל אביב, בסיום העונה זומן לנבחרת עד גיל 18 לאליפות אירופה אך לא הרבה לקלוע והעמיד ממוצע של 4.3 נק' ב-7 משחקים. אמישה המשיך לשחק בחיפה עד לסיום עונת עונת 1985/1986 כולל תקופת השאלה קצרה במכבי כרמיאל מהליגה הארצית, אך עם כניסת הקבוצה להליכי פירוק עזב את חיפה, אז גם נרשם ללימודים בטכניון ועבר לשחק בליגה השנייה במכבי קריית מוצקין לליגה הבכירה שב בעונת 1989/1990, עם מוצקין שעלתה מהליגה השנייה. בעונת 1993/94 חתם במכבי חיפה מהליגה השנייה. מאז 1999 משמש אמישה מנהל באמדוקס ומתגורר במאסטריכט שבהולנד. אמישה אב ל-3.[דרוש מקור] ספסל, גמרי הליגות לנוער, כל השנים יהונתן אליהו‏, לנצח את פטרוביץ': המשחק הנשכח של נבחרת הקדטים מול יוגוסלביה, באתר וואלה, 1 באוגוסט 2017 סטטיסטיקה מוטי אמישה
נקודת ניואל

נקודת ניואל או נקודת ניוול או ניואל פוינט (באנגלית: Newell Point) היא לשון יבשה סלעית המהווה את הקצה הצפון מזרחי של האי רוברט באיי שטלנד הדרומיים, שבאנטארקטיקה; כמו כן נקודת ניואל היא נקודת הכניסה הצפונית-מערבית של מצר נלסון. נקודת ניואל ממוקמת 5.27 קילומטרים מזרחית - דרום-מזרחית מנקודת קתרינה; נקודת ניואל ממוקמת 2.7 קילומטרים ממזרח לנקודת לברנוב; נקודת ניואל ממוקמת 950 מטרים מזרחית - דרום-מזרחית מהאי טאטול; נקודת ניואל ממוקמת 1.07 קילומטרים דרומית - דרום-מזרחית מסלעי ליאנטור; נקודת ניואל ממוקמת 3.85 קילומטרים דרומית-מערבית מסלעי ליברטי; נקודת ניואל ממוקמת 14.8 קילומטרים מערבית - דרום-מערבית מנקודת הרמוני שבאי נלסון; נקודת ניואל ממוקמת 10.67 קילומטרים צפונית-מערבית מנקודת קיצ'ן; נקודת ניואל ממוקמת 8.11 קילומטרים צפונית-מערבית מנקודת סמירננסקי; ו-נקודת ניואל ממוקמת 4.22 קילומטרים צפונית-מערבית מנקודת אוגרצ'ין. הנקודה מופתה לראשונה בשנת 1935 על ידי אנשי חקירות דיסקברי (Discovery Investigations), מהאונייה דיסקברי II ‏(Discovery II). במפות אלה נקודת ניואל מופיעה כחלקו של האי טאטול הסמוך. באותה עת היה האי טאטול מקושר לאי רוברט במדף קרח, ורק לאחר נסיגתו, הפכו האיים לשני איים נפרדים. הנקודה מופתה שוב בשנת 2009, על ידי סוקרים בולגרים.
צמרמורת (פירושונים)

האם התכוונתם ל... צמרמורת – רעידות בלתי נשלטות העוברות בגוף צמרמורת (סדרת ספרים) – סדרת ספרי אימה לילדים מאת ר. ל. סטיין צמרמורת – סדרת קומדיית-אימה לילדים המבוססת על ספרי הסדרה צמרמורת (סרט) – קומדיית אימה המבוססת על סדרת הספרים הנושאת שם זה צמרמורת 2 – סרט המשך עצמאי המבוסס על ספרי הסדרה צמרמורת – סדרת קומדיית-אימה לילדים מבית דיסני+ המהווה עיבוד מחודש על בסיס ספרי הסדרה
את אהבתי

"את אהבתי" הוא המיני-אלבום הראשון של הזמרת הישראלית גילה אדרי. את האלבום הוציאה בשנת 1964 לאור חברת התקליטים התקליט חיפה, בניהולו של דב זעירא. הוא פורסם כשאדרי הייתה בת 17 בלבד. הרצועות שנכללו בו היו גרסאות כיסוי: "את אהבתי" גרסת כיסוי ל-"I'm Saving My Love", "למה" גרסת כיסוי ל-"The End of the World", "לאבד אותך" פורסם במקור על ידי ברנדה לי כ-"Losing You" ו"היה שלי" הוא גרסה של "Be My Baby" מאת הרונטס. "את אהבתי" פורסם בפורמט תקליט בגודל שבעה אינצ'ים. את אהבתי - גילה אדרי, סטריאו מונו Gila Adari – את אהבתי, דיסקוגס
ריצ'רד הורטון

ריצ'רד צ'ארלס הורטון (נולד ב-9 בדצמבר 1961) הוא העורך הראשי של כתב העת הרפואי לאנסט. הורטון נולד בלונדון, אנגליה, בילדותו למד בבית הספר התיכון בבריסטול. ב-1986 סיים לימודי תואר בפיזיוליגיה וברפואה באוניברסיטת ברמינגהאם . לאחר סיום ההתמחות ברפואה הצטרף הורטון למחלקת הכבד בבית החולים Royal Free Hospital בלונדון. ב-1990 התמנה הורטון לעורך עוזר בלאנסט, ב-1993 עבר לניו יורק כעורך כתב העת בצפון אמריקה, שנתיים לאחר מכן חזר הורטון לבריטניה כדי לשמש כעורך ראשי. הורטון היה הנשיא הראשון של האיגוד העולמי של עורכים רפואיים ונשיא לשעבר של מועצת עורכי המדע (cse). הורטון היה בעל טור רפואי בעיתון The Observer, כתב עבור מוסף התרבות של הטיימס ועבור The New York Review of Books. ב-2003 פרסם את ספרו Second Opinion: Doctors, Diseases and Decisions in Modern Medicine שעוסק במחלוקות ברפואה המודרנית. ב-2005, כחבר בצוות עבודה מטעם הקולג' המלכותי לרופאים, הוא היה הכותב הראשי של הדו"ח שלהם על עתיד המקצועיות הרפואית, "Doctors in Society". ב-1998 הורטון פרסם מאמר שקרי שנכתב על ידי אנדרו ווייקפילד שהראה שחיסונים יכולים לגרום לאוטיזם. הפרסום גרם לירידה חדה בחיסונים באירופה ואמריקה, ארגון הבריאות העולמי מייחס למאמר זה את התפרצות החצבת ב-2008 ו-2009. ב-2010 לאחר ביקורת רבה חזר בו הורטון מפרסום המאמר. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. בשנת 2014, בזמן מבצע צוק איתן, פרסם הלאנסט מכתב בשם "Open Letter to the People of Gaza" שבו יצאו 24 רופאים מאירופה נגד פשעי מלחמה של ישראל. הורטון הוא פרופסור לשם כבוד מבית הספר להיגיינה ורפואה טרופית בלונדון, הקולג' האוניברסיטאי של לונדון ואוניברסיטת אוסלו. בנוסף הוא קיבל תואר דוקטור לרפואה לשם כבוד מאוניברסיטת ברמינגהאם ואוניברסיטת אומאה בשוודיה. ב־2019 זכה הורטון בפרס Roux על הישגיו כאחד "המשפיעים ביותר בעולם על בריאות האוכלוסייה". בשנת 1998 התחתן הורטון עם רופאת הילדים אינגריד יוהנה וולף, הם התגרשו ב-2017. יש להם בת אחת. הורטון חולה במלנומה משלב 4. מדיה וקבצים בנושא ריצ'רד הורטון בוויקישיתוף מאמר בעברית על מערכת הבריאות הישראלית שנכתב על ידי הורטון וקרל סקורצקי. חשבון הטוויטר של ריצ'רד הורטון. ריצ'רד הורטון, ברשת החברתית אקס (טוויטר) https://web.archive.org/web/20131026105352/http://www.who.int/woman_child_accountability/ierg/members/horton/en/index.html Cardiology & Diabetes 2010, www.thelancet.com WAME History || WAME, www.wame.org Past Presidents, Council of Science Editors (באנגלית אמריקאית) Laura Eggertson, Lancet retracts 12-year-old article linking autism to MMR vaccines, CMAJ : Canadian Medical Association Journal 182, 2010-03-09, עמ' E199–E200 doi: 10.1503/cmaj.109-3179 רוני לינדר, "המדע איבד את זה. עוסקים יותר בקריירה של מדענים ופחות בציבור", באתר TheMarker‏, 18 במאי 2017 Elsevier, The Lancet Editor-in-Chief honored for innovating global health through data science, Elsevier Connect (באנגלית) {{{מחבר}}}, My working day: Richard Horton, Journal of the Royal Society of Medicine 103, 2010-05-01, עמ' 207–208 doi: 10.1258/jrsm.2010.10k002 Anthony, Andrew (2020-06-14). "The Lancet's editor: 'The UK response to coronavirus is the greatest science policy failure for a generation'". The Observer (באנגלית בריטית). ISSN 0029-7712. נבדק ב-2023-10-02.
יקירי (מיני-אלבום)

"יקירי" הוא המיני-אלבום השני של הזמרת הישראלית גילה אדרי. את האלבום הוציאה בשנת 1965 לאור חברת התקליטים התקליט חיפה, בניהולו של דב זעירא. הוא פורסם כשאדרי הייתה בת 18 בלבד. כל שיריו, פרט למוביל, היו גרסות כיסוי: "בוא אליי" גרסת כיסוי ל-"Come to Me" של יולי גראנט, "עוד דקה אחת" ל-"My Boy Lollipop" של מילי סמול ו"אמור לה" ל-"Tell Him" של אקסיטרס. יקירי - גילה אדרי, סטריאו מונו
הנשיקה הראשונה

"הנשיקה הראשונה" הוא אלבום הבכורה של הזמרת הישראלית גילה אדרי. הוא פורסם בשנת 1965 בהוצאת התקליט חיפה, לאחר שני מיני-אלבומים בשם "את אהבתי" ו"יקירי". פרט ל"הנשיקה הראשונה" (מילים: אברהם בן זאב, לחן: אילן נובקוביץ'), "יקירי", "מכל רגשותיי" ו"עשר ורבע בערב" (מילים ולחן: חיים קינן) כל רצועות האלבום הן גרסאות כיסוי לשירים בין-לאומיים, בעיקר מז'אנר השאנסון הצרפתי ומהג'אז האמריקאי. גילה אדרי – הנשיקה הראשונה (1965), סטריאו מונו
שפת מין

מין (בסינית מפושטת: 闽语, בפין-יין: Mǐnyǔ) היא קבוצה רחבה של שפות סיניות המדוברות על ידי כ-30 מיליון תושבים במחוז פוג'יין וכן על ידי צאצאיהם של מתיישבים דוברי מין בחצי האי לייג'ואו והאינאן. השם נגזר מנהר המין הזורם בפוג'יאן, והפך גם לשם המקוצר של מחוז פוג'יאן. דיאלקטים של מין אינם מובנים הדדית זה עבור זה (כלומר: דוברי ניב אחד לא בהכרח מסוגלים להבין דוברי ניבים אחרים) וגם לא עם כל שפה סינית אחרת (כגון מנדרינית, קנטונזית או וו). קבוצת מין היא קבוצת השפות השנייה הכי מדוברת בסין, אחרי השפות המנדריניות. ישנם דוברי מין רבים בפזורה הסינית בדרום-מזרח אסיה. הניב המדובר ביותר של מין מחוץ לפוג'יאן הוא ניב מין נאן, המכונה גם מין דרומי וטאיוונית-הוקיין. מדיה וקבצים בנושא שפת מין בוויקישיתוף Chinese Academy of Social Sciences (2012). 中国语言地图集(第2版):汉语方言卷 [Language Atlas of China (2nd edition): Chinese dialect volume]. Beijing: The Commercial Press. p. 110.
גביע אוקיאניה לאומות 1996

גביע אוקיאניה לאומות 1996 היה הטורניר השלישי של גביע אוקיאניה לאומות, והראשון מזה 16 שנים. בטורניר השתתפו ארבע נבחרות, ששיחקו במתכונת נוקאאוט בשיטת בית-חוץ. נבחרת אוסטרליה זכתה בתואר בפעם השנייה בתולדותיה, לאחר שגברה בצמד משחקי הגמר על טהיטי, 6–0 במשחק הראשון ו-5–0 במשחק הגומלין. בעקבות הזכייה, זכתה אוסטרליה לייצג את התאחדות אוקיאניה בגביע הקונפדרציות 1997. טרם הטורניר, שתי הנבחרות המובילות בדירוג פיפ"א מתוך הנבחרות החברות בקונפדרציית הכדורגל של אוקיאניה היו אוסטרליה וניו זילנד, והן העפילו אוטומטית למפגש ביניהן בחצי הגמר. יתר הנבחרות שיחקו בטורנירי גביע מלנזיה וגביע פולינזיה, והזוכה בכל טורניר העפילה לחצי הגמר השני. הטורניר התקיים באיי שלמה. הנבחרת המארחת, איי שלמה, זכתה בטורניר עם מאזן מושלם של ארבעה ניצחונות והעפילה לחצי הגמר. הטורניר התקיים בסמואה המערבית. טהיטי זכתה בטורניר במאזן מושלם של שלושה ניצחונות והעפילה לחצי הגמר.
ראש המטה הכללי (סלובניה)

ראש המטה הכללי (בסלובנית: Načelnik Generalštaba) הוא הדרג הפיקודי העליון בכוחות המזוינים של סלובניה. הוא כפוף לשר ההגנה והוא היועץ הצבאי הישיר של ממשלת סלובניה. מקביל לתפקיד הרמטכ"ל בצה"ל. רמטכ"ל הצבא הסלובני נבחר בידי שר ההגנה ומועבר לאישור בממשלה. כהונת הרמטכ"ל אינה מוגבלת בזמן. תפקיד רמטכ"ל הצבא הסלובני נוצר ב-1990 בעקבות הכרזת העצמאות של סלובניה. ב-28 בנובמבר 2018 מונתה אלנקה ארמנץ לתפקיד הרמטכ"ל, והפכה בכך לאשה הראשונה בתולדות המדינות החברות בנאט"ו שהגיעה לתפקיד זה. אתר האינטרנט הרשמי של ראש המטה הכללי מידע באתר משרד ההגנה
יחזקאל איישישקין

הרב יחזקאל איישישקין (תרכ"ו, 1866 – ט' אלול תרצ"ה, 1935) רב העיירה יאשון שבליטא, ולאחר שהיגר לארצות הברית כיהן כרב קהילות מגן אברהם ובית דוד בדטרויט וראש ישיבת "נחל יצחק". מרבני תנועת המזרחי. נולד ב-1866 בעיירה איישישאק שבפולין להוריו מאיר וחסיא רחל. למד בעירו אצל רב המקום, הרב טורצר. לאחר נישואיו עבר ללמוד בוולוז'ין ובקובנה, ונסמך לרבנות על ידי הנצי"ב והרב יצחק אלחנן ספקטור. בשנת תרנ"ד מונה לכהן כרבה של העיירה יאשון, שם כיהן כ-4 שנים. ב-תרס"ג היגר לארצות הברית, בסביבות תרס"ה מונה לכהן כרב קהילת "בית דוד" בדטרויט, והיה הרב השני לכהן בעיר, לאחר הרב אהרן מרדכי אשינסקי, ומרבני העיר הבולטים. בשנת תרפ"ד התמנה לכהן כרבה של קהילת מגן אברהם בעיר, תפקיד בו כיהן עד מותו. נישא לשרה (זמואינסקי) ונולדו להם חמישה ילדים. נפטר ב-1935 בדטרויט. היה מרבני המזרחי הבולטים בדטרויט. כתב את הספר "מראה יחזקאל" (הוצאת וילנא תרנ"ה). בספר, הרב אשישקין מתאר את מצבם הרע של עם ישראל בגלות ומשבח את עמידתם האיתנה: ..אבל לא כן כוח היהודי, כמה אבני נגף וצורי מכשול היו על דרכו בימי הבינים, איה שוקל איה סופר הרפתקאות דעדו עליו, היה למשל בעמים, וימררהו ורובו וישטמהו בעלי חצים, ויכוננו חצם על יתר לירות במו אפל לו, ויטלטלהו טלטלה גבר, והוא חגר שארית כוחותיו, וישנס את מתניו, כלי גולה עשה לו...כמה גזירות גזרו עליו בימי הבינים להעבירו מעל חוקי תורתו הקדושה, והוא נטה שכמו לסבול עינוים קשים ומרים, בעד תורתו באש ובמים.. — מראה יחזקאל אות א כמו כן, בשנת תרפ"א הוציא ספר נוסף בשם דבר יחזקאל שמכיל דרושים ושאלות ותשובות ובעניינים שונים. בספר, הרב אשישקין פותח בדרשות ומסיים בשאלות ותשובות בהלכה על פי אגדת התלמוד בבא קמא דף ס', שם רבי יצחק נפחא התחיל לדרוש באגדה וסיים בהלכה. הספר יצא בשנה בה נפטרו שני הוריו והוקדש להם. פרסם מאמרים בכתבי עת תורניים לאורך השנים, בהם הבאר, המאסף, יגדיל תורה, הפרדס ועוד. מראה יחזקאל,יחזקאל בן מאיר - וילנא תרנ"ה באתר hebrewbooks. דבר יחזקאל, יחזקאל אשישקין - דטרויט תרפ"א באתר hebrewbooks. תמונתו ותמונת קברו, באתר find a grave Rabbi Yechezkel Aishiskin, באתר kevarim.com קברי צדיקים באמריקה בספר דור רבניו וסופריו חלק ו עמ' 12 נכתב שנולד בו' אלול תרכ"ג. אולם לפי קברו ותעודת הפטירה הרשמית שלו, נולד רק בתרכ"ו דור רבניו וסופריו, כרך ו, עמ' 12 היהודי - א, ניו יורק, תרצ"ח, עמ' 77 אפריון <בודפשט> תרפ"ד, עמ' 306 Unknown, מורשת חכמי אמעריקא: גלגולה של תמונה - האירוע, התאריך והמיקום הכל שגוי...., באתר מורשת חכמי אמעריקא, ‏יום שלישי, 30 בספטמבר 2014 November 15, 1935 - Image 5, The Detroit Jewish News Digital Archives (באנגלית) מתוך הקדמת הספר לדוגמא, הבאר, שנה א' חלק א' כרך א', עמ' מא גר הייתי בארץ נוכריה⁩ | ⁨דער אידישער וועכטער⁩ | 1 מאי 1912 | אוסף העיתונות | הספרייה הלאומית, באתר www.nli.org.il
רוברט גלאוואש

רוברט גלאוואש (בסלובנית: Robert Glavaš;‏ נולד ב-1962) הוא גנרל סלובני המשמש כראש המטה הכללי של הכוחות המזוינים של סלובניה. גלאוואש נולד ב-1962 ולמד בפקולטה ללימודים ימיים באוניברסיטת ליובליאנה. ב-1982 הוא התגייס לצבא יוגוסלביה. לאחר שסלובניה הכריזה על עצמאות מיוגוסלביה, גלאוואש הצטרף לצבא הסלובני והשתתף במלחמת עשרת הימים. לאחר המלחמה מונה למפקד בריגדת הרגלים ה-1. ב-14 במרץ 2020 פוטרה מתפקידה הרמטכ"לית אלנקה ארמנץ בידי ראש הממשלה יאנז יאנשה, וגלאוואש מונה לממלא מקומה הזמני. ב-20 באפריל הפך המינוי שלו לקבוע, ובהתאם לכך הוא הועלה לדרגת גנרל מאיור. מדיה וקבצים בנושא רוברט גלאוואש בוויקישיתוף רוברט גלאוואש באתר הצבא הסלובני רוברט גלאוואש באתר ממשלת סלובניה STA (2020-04-20). "New Chief of General Staff for Slovenian Armed Forces" (באנגלית). Total Slovenia News. נבדק ב-2021-01-28.
יחסי כווית – כורדיסטן העיראקית

יחסי כווית–כורדיסטן העיראקית הם היחסים הדו-צדדיים בין כווית לבין כורדיסטן העיראקית. לכווית יש קונסוליה כללית בארביל, בעוד שלכורדיסטן העיראקית אין כל ייצוג בכווית. היחסים מתוארים כ"חברות היסטורית". בשנת 2017, בעקבות משאל העם על עצמאות כורדיסטן העיראקית, ממשלת כווית הביעה את חששותיה שמשאל העם יפגע ביחסי כורדיסטן עם עיראק. בשנת 2015, מסעוד בארזאני, נשיא כורדיסטן העיראקית, נפגש עם משלחת כוויתית. ב-2013, הנשיא בארזאני ביקר בכווית סיטי ונפגש עם האמיר של כווית, סבאח אל-אחמד אל-ג'אבר א-סבאח. בנובמבר 2018, בארזאני ביקר בכווית בשנית ונפגש עם האמיר הכוויתי סבאח אל-אחמד אל-ג'אבר א-סבאח ועם שר הביטחון של כווית נאצר סבאח אל-אחמד אל-סבאח. לכווית קונסוליה כללית בארביל. לכורדיסטן העיראקית אין כל ייצוג בכווית. יחסי החוץ של כווית יחסי כווית–עיראק "'אנחנו מתקדמים לעבר חיזוק היחסים עם כווית' - הנשיא הכורדי, מסעוד בארזאני", באתר Kuwait Times "הנשיא בארזאני נפגש עם האמיר של כווית, שייח' סבאח אל-אחמד אל-ג'אבר אל-סבאח", באתר Kurdistan Region Presidency "מסעוד בארזאני דן על הקשרים הבילטרליים עם האמיר של כווית לפני שנוחת בארביל", באתר kurdistan24
המסלול לשותפות

המסלול לשותפות (באנגלית: Partner Track) היא סדרת טלוויזיה זרימת דרמה משפטית אמריקאית שיצרה ג'ורג'יה לי, המבוססת על רומן באותו שם משנת 2013 מאת הלן וואן. הסדרה אמורה לצאת לאקרנים בנטפליקס ב-26 באוגוסט 2022. אינגריד יון (ארדן צ'ו) היא עו"ד בכירה העובדת קשה כדי להשיג את השותפות הנכספת בחברת עורכי הדין בה היא עובדת לצד עורכי דין גברים דורסניים המנסים אף הם להשיג את התפקיד לעיתים בדרכים לא ישרות. אינגריד מתמרנת בין חייה האישיים והרומנטיים לבין עבודתה. ארדן צ'ו - אינגריד יון בראדלי גיבסון - טיילר רובינסון אלכסנדרה טורשן - ר'ייצל פרידמן נולן ג'רארד פאנק - דן פאלון דומיניק שרווד -ג'ף מרפי רוב היפס -ניק לארן מתיו ראוך - מרטי אדלר דזמונד צ'יאם- זי-צ'ין זי-מין תאמינה סאני - ויקטוריה סנט קלייר לנה אהן - לינה זיין פיליפס - האנטר ריד ב-14 בספטמבר 2021, נטפליקס אישרה הפקה של עשרה פרקים. הסדרה נוצרה על ידי ג'ורג'יה לי שצפויה להפיק בפועל לצד שרה גולדפינגר, טוני הרננדז וקריסטן קמפו. הסדרה מבוססת על הרומן The Partner Track משנת 2013 של הלן וואן, שאמורה להיות יועצת לסדרה. ג'ולי אן רובינסון אמורה לביים את שני הפרקים הראשונים של הסדרה. טניה וקסלר, קווין ברלנדי, לילי מארי וצ'ארלס רנדולף-רייט אמורים גם לביים כמה פרקים. "Jax Media" היא חברת ההפקה המעורבת בהפקת הסדרה. הסדרה צולמה בניו יורק . הסדרה אמורה לצאת לאקרנים ב-26 באוגוסט 2022. עם פרסום הזמנת הסדרה, לוהקו ארדן צ'ו, בראדלי גיבסון, אלכסנדרה טורשן, נולן ג'רארד פאנק, דומיניק שרווד, רוב היפס ומתיו ראוך לתפקידים ראשיים. ב-29 באוקטובר 2021, לוהקו דזמונד צ'יאם ותמינה סאני לתפקידים חוזרים. ב-20 בדצמבר 2021 לוהקה לנה אהן לתפקיד חוזר. הסדרה הוקרנה לראשונה בנטפליקס ב-26 באוגוסט 2022. "המסלול לשותפות", במסד הנתונים הקולנועיים IMDb (באנגלית) "המסלול לשותפות", באתר נטפליקס "המסלול לשותפות", באתר Rotten Tomatoes (באנגלית) "המסלול לשותפות", באתר Metacritic (באנגלית) "המסלול לשותפות", במסד הנתונים הקולנועיים KinoPoisk (ברוסית) Andreeva, Nellie (14 בספטמבר 2021). "Arden Cho Leads Cast Of 'Partner Track' Netflix Series From Georgia Lee Based On Helen Wan's Book; Julie Anne Robinson To Direct". Deadline Hollywood. נבדק ב-14 בספטמבר 2021. {{cite web}}: (עזרה) Iannucci, Rebecca (29 ביולי 2022). "Partner Track Trailer: Teen Wolf Alum Arden Cho Lawyers Up in Netflix Series — Plus, Find Out When It Will Premiere". TVLine. נבדק ב-29 ביולי 2022. {{cite web}}: (עזרה) Iannucci, Rebecca (14 בספטמבר 2021). "Partner Track Adaptation, Starring Teen Wolf's Arden Cho, Ordered at Netflix". TVLine. נבדק ב-14 בספטמבר 2021. {{cite web}}: (עזרה) Grobar, Matt (29 באוקטובר 2021). "'Partner Track': Desmond Chiam And Tehmina Sunny Join Netflix Series As Recurring". Deadline Hollywood. נבדק ב-29 באוקטובר 2021. {{cite web}}: (עזרה) Grobar, Matt (20 בדצמבר 2021). "'Partner Track': Lena Ahn Joins Netflix Drama Series As Recurring". Deadline Hollywood. נבדק ב-20 בדצמבר 2021. {{cite web}}: (עזרה)
דייסון דניאלס

דייסון ג'יימס דניאלס (באנגלית: Dyson James Daniels; נולד ב-17 במרץ 2003) הוא כדורסלן אוסטרלי המשחק בעמדות הרכז והקלע בניו אורלינס פליקנס. דניאלס נולד וגדל באוסטרליה. בצעירותו שיחק דניאלס גם פוטבול אוסטרלי, ואף ייצג את מדינתו בתחרויות בין־לאומיות עד שהחליט להתמקד רק בכדורסל. לאחר שבשנת 2019 הצטרף לאקדמיית ה-NBA באוסטרליה, ביוני 2021 בחר להצטרף לקבוצת ג'י ליג איגנייט מליגת הפיתוח של ה-NBA. הוא שיחק במשחק הכוכבים העולים 2022, וסייע לקבוצתו לזכות בתואר. ב-26 משחקיו בליגת הפיתוח הוא העמיד ממוצעים של 12 נקודות, 7.1 ריבאונדים, 5.1 אסיסטים ושתי חטיפות למשחק. ב-16 באפריל 2022 הודיע כי יתמודד בדראפט 2022 ב-NBA. בדראפט נבחר דניאלס בבחירה השמינית על ידי ניו אורלינס פליקנס. הוא הצטרף לסגל הקבוצה לקראת ליגת הקיץ של ה-NBA, אך במשחק הפתיחה נקע את קרסולו הימני, ונעדר עד לסוף הטורניר. ב-9 ביולי 2022 חתם על חוזה בקבוצה. ב-20 בפברואר 2021 ערך את הופעת הבכורה שלו בנבחרת אוסטרליה בכדורסל במסגרת מוקדמות אליפות אסיה בכדורסל 2022. הוא רשם 23 נקודות, שש חטיפות וארבעה אסיסטים בניצחון 81–52 על ניו זילנד. מדיה וקבצים בנושא דייסון דניאלס בוויקישיתוף פרופיל, באתר Basketball-Reference פרופיל, באתר eurobasket פרופיל, באתר ליגת ה-NBA Boomers' phenom will have you shouting Damn, Daniels!, FIBA.basketball (באנגלית) Kieran Iles, Dyson Daniels keen to forge his own identity with Bendigo Braves, Bendigo Advertiser, ‏2019-02-26 (ב־Australian English) Adam Bourke, Daniels dominates for Victoria at national championships, Bendigo Advertiser, ‏2021-05-08 (ב־Australian English) Raelee Tuckerman, Dyson sports Big V, Bendigo Advertiser, ‏2015-06-03 (ב־Australian English) Dyson Daniels is the NBA Global Academy’s latest star, with an admirable goal in mind, Fox Sports, ‏2020-03-01 (באנגלית) International Standout Dyson Daniels Signs With NBA G League Ignite, NBA G League (באנגלית אמריקאית) Australia's Daniels signs with G League Ignite, ESPN.com, ‏2021-06-20 (באנגלית) Australian guard Daniels entering the NBA draft, ESPN.com, ‏2022-04-16 (באנגלית) New Orleans Pelicans select Dyson Daniels with 8th pick in 2022 NBA Draft, www.nba.com (באנגלית) Kyle T. Mosley, Pelicans Dyson Daniels Injured in His First Summer League Game, Sports Illustrated New Orleans Pelicans News, Analysis, and More (באנגלית) Pelicans sign Dyson Daniels, www.nba.com (באנגלית) Roy Ward, ‘He’s kind of unique, a throwback’: Dyson Daniels follows in Ben Simmons’ footsteps in making Boomers debut, The Sydney Morning Herald, ‏2021-02-19 (באנגלית) Dyson Daniels leads young Aussie Boomers to impressive win over New Zealand in FIBA Asia Cup qualifier, www.sportingnews.com (באנגלית)
Call of Duty: Vanguard

Call of Duty: Vanguard הוא משחק ירי בגוף ראשון משנת 2021 שפותח על ידי Sledgehammer Games ופורסם על ידי Activision הוא שוחרר ב-5 בנובמבר עבור Microsoft Windows, PlayStation 4, PlayStation 5, Xbox One ו-Xbox Series X/S. הוא משמש כחלק ה-18 בסדרת Call of Duty הכוללת. ואנגארד מבסס קו עלילה המציג את לידתם של הכוחות המיוחדים כדי להתמודד עם איום מתהווה בסוף המלחמה במהלך אולמות שונים של מלחמת העולם השנייה. במשחק יש שלושה סוגי משחקיות מרכזיים: השחקן משלים מספר משימות מוכנות מראש על ידי המפתחים. השחקן משחק נגד שחקנים אחרים, תלוי בסוג משחק. הוא משחק לבד או עם אנשים אחרים, בזמן שהוא צריך להשלים משימה, כמו לשלוט בנקודה או להרוג מספר מסוים של שחקנים. השחקן נלחם בזומבים לבד או עם שחקנים אחרים. מדיה וקבצים בנושא Call of Duty: Vanguard בוויקישיתוף אתר האינטרנט הרשמי של Call of Duty: Vanguard (בשפות מרובות) ביקורת: Call of Duty: Vanguard באתר vgames על ידי שמואל מקונן Call of Duty: Vanguard, במסד הנתונים הקולנועיים IMDb (באנגלית) Call of Duty: Vanguard, באתר PCGamingWiki (באנגלית)